Andebu kirke

Andebu kirke er en romansk langkirke fra ca. 1100 i tettstedet Andebu i Sandefjord kommune i Vestfold.

Byggverket er i stein og har 300 plasser.

Kirken har et rektangulært skip og et lavere og smalere kor, samt et senere tilbygd sakristi i øst og våpenhus av tre på vestsiden. Kirken forfalt etter reformasjonen.

I 1673 ble kirken innlemmet i Jarlsberg grevskap, som den tilhørte fram til 1769. I 1686 ble kirken restaurert og fikk takrytter. Vinduene ble også utvidet. Takrytteren erstattet i 1701 etter at den gamle ble ødelagt av en storm.

Den gotiske døpefonten i kleberstein er det eneste som er tilbake av kirkens middelalder-inventar. Prekestolen og altertavlen er fra 1650. Altertavlen viser korsefestelsen og Jesu pisking og tornekroning. I skipet henger et nattverdsbilde fra 1569 som antagelig er malt av den nederlandske maleren Pieter Aertsen eller en av hans elever.Andebu kirkested, Riksantikvaren, besøkt 13.01.17

Søndag 13. april 2008 ble det nye orgelet innviet i Andebu kirke. Orgelet, som er bygget i Nederland, har nitten stemmer, 1176 orgelpiper og har kostet tre millioner kroner.

 Se også 
Andebu prestegård
Liste over norske middelalderkirker i stein

 Referanser 

 Eksterne lenker 


 Heftet Vestfolds vakre middelalderkirker
 Sandefjord kirkelige fellesråd

Kategori:Kirker i Sandefjord
Kategori:Kirker i Sandefjord prosti
Kategori:Kulturminner i Andebu
Kategori:Norske middelalderkirker i stein
Kategori:Norske kirker fra 1100-tallet
Kategori:Valgkirker i 1814